Tasoula Westbow

**Tasoula Ambrosia Westbow** (født **Dunn**) var en avalonsk komponist, hoffdame og grevinne av Nolanhead, en stilling hun hadde fått gjennom sin ektemann. Sammen med ham fikk hun sønnen Dorian, som senere ble kong Horatius IV, og fire andre sønner.

Stillingen som greve av Nolanhead gikk dermed videre til dronning Eleonora III, men den ble ikke hos Llywleyn-ene lenge – da hun ga den videre til datterens elsker som plaster på såret for at hun hadde revet dem fra hverandre.

## ***Biografi***

### **Temming**

* Natur

Som medlem av adelen, hadde Tasoula det privilegium å kunne bruke kreftene sine uten begrensninger – så lenge det ikke ble benyttet mot samfunnets autoriteter.

### **Tidlig liv**

Født og oppvokst av en ukjent adelsfamilie fra Flier Peninsula, var Tasoula en kunstnerisk kvinne. Hun delte oppveksten sammen med sine tre eldre brødre og sin ett år yngre søster, som hun allikevel ikke knyttet særlig sterkt bånd til. Søskenflokken levde i den tro at de alltid ville være sammen, men foreldrene ventet mer av dem.

Etter den yngste datterens død, prøvde foreldrene å finne en egnet beiler for Tasoula. Valget falt på en handelsmann fra Derry, men som hun selv fant svært kjedelig og utiltrekkende. Ekteskapet ble allikevel gjennomført på foreldrenes kommando da hun var 15 år, og hun bodde sammen med handelsmannen i seks nye år før ekteskapet ble brutt av hans forkjærlighet for kvinner. Tasoula hadde ikke båret fram noen barn, og han mishandlet henne på det groveste. Med hjelp fra to av brødrene sine, arrangerte Tasoula et stevnemøte mellom ektemannen og en luksushore. Hun gikk til byfogden og forlangte oppreisning, hvilket han godtok. Ekteskapet hennes ble løst opp, og hun var en ungkarskvinne igjen.

### **Ekteskap nummer to**

Knappe to år senere hadde hun møtt vicomte Westbow. Mannen hadde tilbragt flere somre på jaktslottet – også under tiden hennes da hun var gift med handelsmannen fra Derry – og Tasoula hadde fanget en interesse for ham. Foreldrene arrangerte stevnemøter mellom de to adelspersonene, og det tok ikke lang tid før Tasoula giftet seg med Westbow på kroningsdagen hans som greve av Nolanhead.

Som grevinne av Nolanhead, steg hun brått på adelens rangstige, og gikk over sine egne søsken. Broren hennes, snart familiens overhode, prøvde å arrangere et ekteskap mellom sin datter og hennes sønn for å sikre seg posisjonen som greve – men Tasoula fortalte at hun ikke ønsket et arrangert ekteskap for sine barn. hun hadde hatt en dårlig opplevelse med det selv da hun ble gift med handelsmannen, og en slik framtid ønsket hun ikke å legge på *sine* barn.

Hennes sosiale stilling som mor og grevinne ga henne allikevel få muligheter i samfunnet. Hun utnyttet derfor sin kunstneriske natur å slå gjennom i sosieteten. Med hjelp fra noen musikere fikk hun trent opp sitt musikalske øre – i tillegg til sine kunnskaper fra musikktimene som barn. Hun skrev med det, minst fire kjente symfonier og ble spilt på det caddiske hoffet. Etter Nerseus' samling av Avalon ble imidlertid alle sporene av musikken hun hadde skrevet, merket som antinasjonalistisk og brent.

### **Kontakt med kongehuset**

Ved kong Rixard VIs hoff var det konen Käthe som sto for kulturen. Dette gjorde hun ved at flere av hoffdamenes assistenter ble sendt rundt i kongeriket for å finne personer som kunne blidgjøre dronningen ved sosiale sammenkomster med musikken sin. Tasoula var blant disse personene, og ble bragt med til hovedstaden. Her ble hun satt til å kjempe mot andre komponister om dronningens gunst, og kom ut på en uoffisiell femteplass. Dronningen likte ikke musikken hennes særlig godt, men i en privat passiar fortalte hun hvorfor. "Jeg ønsker å bli bedre kjent med *Dem*. Vinnerne fra seierspallen skal skape musikk."

Med det fikk hun ordnet en suite for Tasoula på slottet, hvor hun ble instruert å lage mindre musikkstykker som et dekke. Imens skulle ektemannen og deres eldste sønn komme til slottet. Gjennom dronningen fikk hun introdusert sønnen til kronprinsesse Eleonora. Tasoula ønsket ikke at ekteskapet skulle skje, og hun prøvde sågar å snakke dronningen fra det – men hun ville ikke ha noe av det. Den vordende dronningen av Cadwallader trengte en husbond, og Käthe så på Dorian som en mulighet for det. Dessuten var det allerede vedtatt mellom lord Piers og henne selv, og kong Rixard hadde godkjent det.

Ekteskapet mellom vicomte Dorian og kronprinsesse Eleonora sto 8. oktober 1091, og ble arrangert i Guardian Cathedral i Badenwear. Dorian ble samtidig omdøpt til Horatius Llywleyn, et valg Tasoula fant knusende: ikke bare hadde hun sviktet sønnen, men hun kunne ikke lengre tiltale ham som hun ville – i tillegg til at familienavnet hans ble strøket over.

### **Senere liv og død**

Tasoula tjente dronning Käthe som hennes hoffdame frem til dennes død i 1095, A.Æ. Før ekteskapet mellom Horatius og Eleonora hadde Tasoula steget i gradene fra en av dronningens fjerne venner, til hoffdamenes assistenter; etter ekteskapet ble hun en av dronningens nære hoffdamer. Jobben hennes var allikevel den samme, og hun sto for caddiske hoffets musikk store deler av tiden sin der.

Da enkedronningen døde, var det ingen grunn for Tasoula å være igjen i Nieu Badenwear. Dronning Eleonora hadde sitt eget sett med hoffdamer, og Tasoulas suite ble gitt til en ny hoffdame. Hun trakk seg derfor tilbake til Nolanhead, hvor hun døde i en alder av 65 år. Stillingen som grevinne av Nolanhead gikk ikke til Eleonora før etter lord Piers' død fire år senere i 1118, A.Æ..

## ***Trivia***

1. *Tasoula* er et feminint diminutiv av det greske *Anastasius*, som er avledet av αναστασις*(anastasis)* og betyr "gjenoppstandelse".
2. *Ambrosia* er den feminine formen av *Ambrosius*, og betyr "udødelig".
3. *Westbow* er kombinert med de engelske elementene *west* "vest" og *bow* "bue, spenne" eller "bukke, knele".
4. *Dunn* er avledet av det gammelengelske *dunn* "mørk" eller det gæliske *donn* "brun", med referanse til hår- eller hudfarge.